b'\n_START_ARTICLE_\nDresden\n_START_PARAGRAPH_\nDresden (zastarelo slovensko Dra\xc5\xbedani, lu\xc5\xbei\xc5\xa1kosrbsko Drje\xc5\xbed\xc5\xbaany) je glavno mesto nem\xc5\xa1ke zvezne de\xc5\xbeele Sa\xc5\xa1ke. Mesto le\xc5\xbei v dolini reke Labe (Elbe). Leta 2004 je imelo mesto 478.000 prebivalcev. Zaradi arhitekturnih biserov mu pravijo tudi\xc2\xa0\xc2\xbbFirence na Labi\xc2\xab. Ena od njegovih najve\xc4\x8djih znamenitosti je most Waldschl\xc3\xb6\xc3\x9fchenbr\xc3\xbccke._NEWLINE_Mesto je znano po dogodku iz druge svetovne vojne, ko so ga zavezniki z bombardiranjem povsem uni\xc4\x8dili. Leta 2004 je bil Dresden skupaj z okoli\xc5\xa1ko kulturno krajino ob Labi vpisan v Unescov seznam svetovne kulturne dedi\xc5\xa1\xc4\x8dine, a je status leta 2009 izgubil zaradi na\xc4\x8drtovanega sodobnega mostu \xc4\x8dez Labo v sredi\xc5\xa1\xc4\x8du mesta, ki bo po mnenju Unescovega odbora uni\xc4\x8dil njegov zgodovinski zna\xc4\x8daj.'